જો કે હાલમાં તો યેદિયુરપ્પાએ શપથ માટે ૧૭ મેનું મુહૂર્ત કઢાવ્યું, સૂત્રોના જણાવ્યા પ્રમાણે ભાજપે કોંગ્રેસ અને જેડીએસના અમુક ધારાસભ્યોને ઓફર કરી છે. પાર્ટી તેમને દરેક સ્થિતિમાં સપોર્ટ કરવા માટે તૈયાર છે. જો આ ધારાસભ્યો ભાજપને વોટ આપે અથવા ફ્લોર ટેસ્ટ દરમિયાન ગેરહાજર રહે તો બંને રીતે સરકાર બનવાના ગણીતમાં મોટો ફેર પડી શકે છે. આ સંજોગોમાં ભાજપે તેમને ટીકિટ આપીને પેટા ચૂંટણી લડવા માટેનો વિકલ્પ આપ્યો છે. તેઓ ન ઈચ્છે તો તેઓ તેમના સંબંધીઓને પણ આ સીટ પર ચૂંટણી લડવા માટે ઓપ્શન આપી શકે છે. જો કોઈ ધારાસભ્ય પેટા ચૂંટણી ન લડવા ઈચ્છતા હોય તો તેમને વિધાન પરિષદમાં એડ્‌જસ્ટ કરવામાં આવશે.